Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 335

b) A tanulók párokat alakítanak, a tanár elmondja a feladatokat. x A pár egyik tagja mozgássorokat talál ki és mutat be, a másik tag a lehető legpontosabban utánozza a bemutatottakat. Majd szerepet cserélnek. x A pár egyik tagja rajzol egy házat, a másik egy tájat. A rajzokat nem mutatják meg egymásnak, hanem úgy próbálják elmondani a társuknak, hogy mit ábrázol az általuk készített rajz, hogy annak alapján képes legyen a rajzos reprodukcióra. A végén összehasonlítják az eredeti rajzokat az elmondások alapján készültekkel. x A pár tagjai együtt találnak ki egy (szabadon választott vagy megadott témájú) rövid történetet (azt is meg lehet adni, hogy hány mondatos lehet, vagy az időt lehet behatárolni). Az egymásra figyelés úgy is fokozható, hogy kikötjük: felváltva kell a mondatokat alkotniuk, azaz a történetet előre vinniük.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes